Persuna ttieħdet l-isptar Mater Dei, wara li ntlaqtet minn oġġett li waqa' minn fuq krejn. L-inċident seħħ għall-ħabta tat-7:40 ta' dalgħodu, fi Triq in-Naxxar, Birkirkara. Fuq il-post issejħet l-għajnuna ta' tim mediku, li aktar tard ħa lill-vittma l-Isptar Mater Dei għal aktar kura. Il-kundizzjoni tal-persuna għadha mhux magħrufa. It-triq reġgħet infetħet għat-traffiku, wara li għal xi ħin kienet magħluqa. Aktar dettalji fil-ħin li ġej.